Diari Oficial de la Generalitat Valenciana


Sumari del DOGV 7971, del 02-02-2017 (2017/771)

RESOLUCIÓ de 26 de gener de 2017, de la consellera de Justícia, Administració Pública, Reformes Democràtiques i Llibertats Públiques, per la qual nomena Laura Rodes Cascales funcionària de carrera de la Generalitat del grup C2, cos C2-01, auxiliar d'administració de la Generalitat, escala C2-01-01, auxiliar de gestió, sector administració general, en execució de la Sentència 240/2016, del Tribunal Superior de Justícia de la Comunitat Valenciana, Convocatòria 7/08.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7971

Data del DOGV
:   02-02-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/771


Data del document
:   26-01-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 26 de gener de 2017, de la consellera de Justícia, Administració Pública, Reformes Democràtiques i Llibertats Públiques, per la qual nomena Laura Rodes Cascales funcionària de carrera de la Generalitat del grup C2, cos C2-01, auxiliar d'administració de la Generalitat, escala C2-01-01, auxiliar de gestió, sector administració general, en execució de la Sentència 240/2016, del Tribunal Superior de Justícia de la Comunitat Valenciana, Convocatòria 7/08. [2017/771]  
  
Vista la Sentència número 240/2016, de 13 de maig, del Tribunal Superior de Justícia de la Comunitat Valenciana, que anul·la la Resolució de la Conselleria de Justícia i Administracions Públiques de 16 de juliol de 2010, desestimatòria del recurs d'alçada formulat davant de l'Acord del tribunal de la Convocatòria 7/08 pel qual es publiquen les puntuacions definitives del procés selectiu i reconeix el dret de l'actora que la seua puntuació en la fase de concurs (apartat A 1.4 del barem) s'incremente en 2,8 punts i d'haver superat el procés selectiu, a l'obtenció de la corresponent plaça, amb tots els efectes administratius i estatutaris des de la data en què va haver de ser nomenada.  
  
Vista la Resolució de 30 de setembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'execució de la Sentència 240/2016, del Tribunal Superior de Justícia de la Comunitat Valenciana, en la qual es declara, a proposta del tribunal de selecció, que Laura Rodes Cascales ha superat les proves selectives de la Convocatòria 7/08, d'accés al grup D, sector administració general, torn lliure i discapacitats, i que li correspon la qualificació addicional de 2,80 punts en la fase de concurs, amb l'obtenció d'una puntuació definitiva en la fase de concurs de 7,07 punts, i en la fase d'oposició va ser qualificada amb 58,19 punts, amb una puntuació final de la interessada de 65,26 punts (DOCV 7905, 27.10.2016).  
Vista l'Ordre de 30 de juny de 2008, de la Conselleria de Justícia i Administracions Públiques, per la qual es convoquen proves selectives d'accés al grup D, sector administració general, torn d'accés lliure i discapacitats. Convocatòria 7/08, corresponent a l'oferta d'ocupació pública de 2008 per al personal de l'Administració de la Generalitat (DOCV 5804, 11.07.2008), així com la Resolució de 13 de gener de 2011, de la Direcció General d'Administració Autonòmica, per la qual s'adjudiquen destinacions a les persones que han superat les proves selectives d'accés al grup D, sector administració general, torn d'accés lliure i de persones amb discapacitat Convocatòria 7/08, on es va disposar que la presa de possessió tindria lloc l'1 de febrer de 2011 (DOCV 6439, 17.01.2011).  
  
Comprovada la documentació presentada per la interessada, així com els requisits exigits en les bases de la convocatòria 7/08, i d'acord amb el que preveu l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana, procedeix el nomenament de la interessada com a funcionària de carrera de la Generalitat.  
Atés que, d'acord amb el que disposa l'article 24 i la disposició addicional sexta de la Llei 10/2010, de 9 de juliol, d'ordenació i gestió de la funció pública valenciana, la referència que la Convocatòria 7/08 fa al grup D ha d'entendre's feta al grup/subgrup professional C2.  
  
En virtut d'això, i fent ús de la competència establida en l'article 9.1.n de la Llei 10/2010, de 9 de juliol, de la Generalitat, d'ordenació i gestió de la funció pública valenciana, resolc:  
  
Primer. Nomenament  
Nomenar Laura Rodes Cascales, amb DNI 53317308, personal funcionari de carrera de l'administració de la Generalitat del grup C2, cos C2-01, auxiliar d'administració de la Generalitat, escala C2-01-01, auxiliar de gestió, sector administració general, en execució de la Sentència 240/2016, de 13 de maig, del Tribunal Superior de Justícia de la Comunitat Valenciana.  
  
Segon. Efectes administratius i econòmics  
Els efectes administratius i econòmics del present nomenament seran des de l'1 de febrer de 2011.  
  
Contra la present resolució podrà promoure's incident d'execució de la Sentència davant de la Sala Contenciosa Administratiu del Tribunal Superior de Justícia de València, d'acord amb el que disposa l'article 109 de la Llei 29/1998, de 13 de juny, reguladora de la jurisdicció contenciosa administrativa.  
  
València, 26 de gener de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.